Diari Oficial de la Generalitat Valenciana


Sumari del DOGV 938, del 08-11-1988 (1988/812333)

RESOLUCIÓ núm. 89/II aprovada pel Ple de les Corts Valencianes en sessió celebrada el dia 28 de setembre de 1988, pel que fa al <<Informe de Fiscalització dels Comptes Generals de la Generalitat Valenciana referent a l'any 1984>>.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   938

Data del DOGV
:   08-11-1988

Secció del DOGV
:   ALTRES DISPOSICIONS

Número del document
:   1988/812333


Data del document
:   28-09-1988

Organisme emissor
:   Corts Valencianes

Tipus de document
:   Resolució

Resolució núm. 89/II aprovada pel Ple de les Corts Valencianes en sessió celebrada el dia 28 de setembre de 1988, pel que fa a l'Informe de Fiscalització del Comptes Generals de la Generalitat Valenciana referent a l'any 1984.  
El Ple de les Corts Valencianes, en la reunió del dia 28 de setembre de 1988, d'acord amb el que estableix l'article 8 de la Llei 6/1985, d'11 de maig, de Sindicatura de Comptes, i amb la Resolució de Presidència sobre la tramitació parlamentària de l'informe de la Sindicatura de Comptes sobre la fiscalització dels Comptes Generals de la Generalitat Valenciana, de 10 de novembre de 1986, en relació amb l'informe de Is Sindicatura de Comptes sobre la Fiscalització dels Comptes Generals de la Generalitat Valenciana corresponents a l'exercici de 1984, ha aprovat la resolució següent:  
1. Aprovar l'Informe de Fiscalització dels Comptes Generals de la Generalitat corresponent a l'exercici de 1984, elaborat per la Sindicatura de Comptes.  
2. Que la Sindicatura de Comptes emeta informe addicional al de Fiscalització del Compte General de la Generalitat Valenciana de 1984, sobre les operacions de contractació on s'incloga expressament i concretament:  
- Els criteris adoptats per la Sindicatura per a la selecció dels expedients denominats com més significatius que han estat analitzats, així com el percentatge i la distribució per seccions respecte del volum global de la contractació.  
- La incidència que percentualment tenen els expedients adjudicats per contractació directa sobre el volum total dels crèdits emprats i la justificació d'aquests.  
- Relació de documents que inclou fase P, de pagament, referits a despeses de personal, on no conste la signatura de l?ordenador de Pagaments.  
- Causes que, a judici de la Sindicatura, han impedit la localització dels expedients ressenyats en el capítol VIII.3. CONTRACTACIO (pàg. 1.772 i ss. de l?informe abans susdit).  
- Que la Sindicatura de Comptes efectue una anàlisi sobre ús del Deute Públic emès.  
- Que la Sindicatura de Comptes confirme que no s'ha avalat cap tipus d'operació durant l'exercici de 1984.  
- Que la Sindicatura de Comptes emeta informe per a explicar les raons de les existències en saldo de les operacions extrapressupostàries el 31 de desembre de 1984, i relacione les dates en què s'efectuen els ingressos pendents de les retencions a compte de l?IRPF i de les quotes de la Seguretat Social.  
3. Que com més prompte siga possible la Sindicatura de Comptes procedesca a l'elaboració d'un Dictamen sobre les operacions extrapressupostàries de la Generalitat referides a l'any 1984, ampliant la informació recollida en els Informes de Fiscalització dels Comptes Generals de la Generalitat per als anys susdits, amb especial referència al procediment de liquidació de l'IRPF i l'ITE, per part de la Conselleria d'Economia i Hisenda.  
4. Que com més prompte siga possible la Sindicatura de Comptes procedesca a l'elaboració d'una memòria sobre els comptes bancaris que la Generalitat mantingué durant l'any 1984, amb especial referència a la conciliació amb els llibres de la Tresoreria General durant els susdits anys.  
València, 28 de setembre de 1988. - El President: Antonio Garcia Miralles; el Secretari Primer: Juli Millet i España.